Stéblová

Municipo Stéblová situas en Ĉeĥio, regiono Pardubice, distrikto Pardubice, en ebenaĵo de la rivero Elbo 10 km norde de la urbo Pardubice, ĉe la ŝoseo n-ro 37 inter Pardubice kaj Opatovice nad Labem. Vivas ĉi tie  ().

 Historio 
La unua mencio pri la vilaĝo devenas el la jaro 1385, kiam parto de profito estis alskribita al la preĝejo de Sankta Spirito en Hradec Králové. La vilaĝo tiam plej verŝajne apartenis al la monaĥejo de Opatovice. Kiel iama monaĥeja vilaĝo Stéblová estas eksplicite nomata en listo de havaĵo kiun garantiigis imperiestro Sigismondo al Diviš Bořek el Miletínek. De tiam la vilaĝo estis parto de senjorejo Kunětická hora kaj poste de senjorejo Pardubice.

Okaze de konstruo de granda fiŝlago Oplatil estis en ĝia areo subakvigitaj kelkaj vilaĝoj (Velké Kavčiny, Malé Kavčiny, Černá pod Čeperkou) kaj ankaŭ Stéblová sur origina loko. Ĉar plejparto da kampoj apartenantaj al Stéblová restis ekster la fiŝlago, estis konstruita nova Stéblová sur nuna, pli taŭga loko.

 Loĝantaro 

 Vidindaĵoj 
 Sur suda rando de la vilaĝo staras sabloŝtona krucifikso devenanta el la jaro 1899. Ĝi estis starigita memore al 50-a jariĝo de regado de imperiestro Francisko Jozefo la 1-a surloke de pli malnova ligna kruco. Ĉirkaŭ la krucifikso estas samtempa gisa barileto.
 Apude de la kruco estas fajrobrigada domo kun tureto por pendo de sonorileto.
 Terena deklivo sur norda flanko de la vilaĝo estas eluzata kiel ĝardenista kaj ripozkabana kolonio.
 Sudoriente de la vilaĝo, ĉe fervoja lineo troviĝas malgranda monumento honore al la plej granda fervoja akcidento en Ĉeĥio, okazinta en la jaro 1960, en kiu pereis 118 homoj.
 Okcidente de la vilaĝo estas kelkaj grandaj sablejoj. La estintaj akvoplenaj sablejoj estas uzataj por banado, surakvaj sportoj kaj ankaŭ kiel fonto de trinkakvo.

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en 2004.

 Eksteraj ligiloj 
 Oficialaj paĝoj de la vilaĝo 
 Paĝaro de Komunumasocio  
 Mapo

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo